Okresná prokuratúra Zvolen 
Trhová 7, 960 19 Zvolen 1 	

Sp. zn. : 3 Pv 33/13/6611	Zvolen, 28.5.2014
EEČ : 2-51-73-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Zvolen zo dňa 21.2.2013, spisová značka 3 Pv 33/13/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre skutok vedený na tom skutkovom základe, že dňa 29.9.2012 v čase o 12.25 hod. v hypermarkete Tesco v meste XXXXX, na ulici Štúrovej č. 3216, okres XXXXX,  vykonala krádež a to tak, že počas nákupu v tomto hypermarkete si vložila do kabelky, ktorú mala v tom čase prevesenú cez plece, 1 ks čierne tričko zn. F&F a prešla s ním bez zaplatenia cez priestor pokladne, kde bola prichytená pracovníkom SBS služby XXXXX, čím týmto konaním spôsobila spoločnosti XXXXX škodu krádežou vo výške 10,-€, kde tovar bol vrátený nepoškodený do predaja, 
pričom XXXXX sa tohto konania dopustila aj napriek tomu, že bola postihnutá za priestupok proti majetku podľa § 50 ods. 1 zák. č. 372/1990Zb. o priestupkoch v znení neskorších predpisov, za ktorý jej bol hliadkou OO PZ Zvolen uložený blok na pokutu č. B 591938, č. B 591939 a č. B 591940 v celkovej výške 30 € dňa 21.9.2012, ktoré nadobudlo právoplatnosť a vykonateľnosť dňa 21.9.2012. 

Uznesením prokurátora Okresnej prokuratúry Zvolen zo dňa 21.2.2013, spisová značka 3 Pv 33/13/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Poverený príslušník OO PZ Krupina uznesením zo dňa 1.1.2013 pod sp. zn. ČVS:ORP-1629/DT-ZV-2012 postupom podľa § l99 ods. l Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie pre prečin krádeže podľa § 212 ods. 2 písm. f) Trestného zákona XXXXX, nar. XXXXX v Hriňovej, trvale bytom XXXXX, XXXXX,  na tom skutkovom základe, že dňa 29.9.2012 v čase o 12.25 hod. v hypermarkete Tesco v meste XXXXX, na ulici Štúrovej č. 3216, okres XXXXX,  vykonala krádež a to tak, že počas nákupu v tomto hypermarkete si vložila do kabelky, ktorú mala v tom čase prevesenú cez plece, 1 ks čierne tričko zn. F&F a prešla s ním bez zaplatenia cez priestor pokladne, kde bola prichytená pracovníkom SBS služby XXXXX, čím týmto konaním spôsobila spoločnosti XXXXX škodu krádežou vo výške 10,-€, kde tovar bol vrátený nepoškodený do predaja, 
pričom XXXXX sa tohto konania dopustila aj napriek tomu, že bola postihnutá za priestupok proti majetku podľa § 50 ods. 1 zák. č. 372/1990Zb. o priestupkoch v znení neskorších predpisov, za ktorý jej bol hliadkou OO PZ Zvolen uložený blok na pokutu č. B 591938, č. B 591939 a č. B 591940 v celkovej výške 30 € dňa 21.9.2012, ktoré nadobudlo právoplatnosť a vykonateľnosť dňa 21.9.2012. 

Po skončení skráteného vyšetrovania prokurátor okresnej prokuratúry Zvolen  uznesením zo dňa 21.2.2013, sp. z. 3 Pv 33/13/6611, právoplatnom dňa 12.3.2013 trestné stíhanie obvinenej XXXXX podľa § 216 ods.1 Tr. por. podmienečne zastavil, pričom obvinenej  určil skúšobnú dobu v trvaní 12 mesiacov.
	Vzhľadom na to, že uplynula skúšobná doba, ktorá bola určená uznesením o podmienečnom zastavení trestného stíhania podľa § 216 ods. 1 Trestného poriadku v trvaní 12 mesiacov overil som, ako sa obvinená v jej priebehu správala a či viedla riadny život.

	Podľa odpisu z Registra trestov a lustrácie GP SR vyplýva, že obvinená XXXXX nebola v skúšobnej dobe súdne trestaná, resp. odsúdená, resp, nie je proti nej vedené žiadne trestné stíhanie. Z výpisu z evidencie priestupkov vyplýva, že obvinená nemá v evidencii priestupkov žiadny iný záznam. 
	
Vzhľadom na to, že obvinená viedla v skúšobnej dobe riadny život, nedopustila sa žiadneho protiprávneho konania, bolo rozhodnuté tak, ako je uvedené vo výrokovej časti tohto uznesenia, nakoľko boli splnené podmienky vyslovenia osvedčenia v zmysle 217 ods. 1 Trestného poriadku. 

	Podľa § 217 ods. 4 Trestného poriadku, právoplatnosťou tohto uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku.

	Je potrebné tiež poukázať na tú skutočnosť, že obvinená sa z uvedeného konania poučila a možno predpokladať, že v budúcnosti povedie riadny život.  

Vzhľadom na vyššie uvedené skutočnosti možno konštatovať, že obvinená XXXXX viedla v skúšobnej dobe riadny život a preto som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Hric
prokurátor